CELEX: 62021CN0336
Language: et
Date: 2021-05-27 00:00:00
Title: Kohtuasi C-336/21: Eelotsusetaotlus, mille on esitanud Landesgericht Korneuburg (Austria) 27. mail 2021 – L GmbH versus F GmbH, BW, SW

30.8.2021   
            
            
               ET
            
            
               Euroopa Liidu Teataja
            
            
               C 349/18
            
         
      Eelotsusetaotlus, mille on esitanud Landesgericht Korneuburg (Austria) 27. mail 2021 – L GmbH versus F GmbH, BW, SW
      (Kohtuasi C-336/21)
      (2021/C 349/22)
      Kohtumenetluse keel: saksa
      
         Eelotsusetaotluse esitanud kohus
      
      Landesgericht Korneuburg
      
         Põhikohtuasja pooled
      
      
         Apellant: L GmbH
      
         Vastustajad apellatsioonimenetluses: F GmbH, BW, SW
      
         Eelotsuse küsimused
      
      
                  1.
               
               
                  Kas määruse (EÜ) nr 261/2004 (1) artikli 5 lõiget 3 tuleb tõlgendada nii, et lennuettevõtja ei ole kohustatud maksma hüvitist vastavalt määruse nr 261/2004 artiklile 7, kui ta jõuab reisijate lõppsihtkohta 7 tunni ja 41 minuti pikkuse hilinemisega, sest üle-eelmise lennu ajal oli lennukit vigastanud pikselöök; pärast maandumist lennuettevõtjale hooldusteenust osutavast ettevõttest kutsutud tehnik tuvastas ainult väiksemad kahjustused, mis ei mõjutanud lennuki toimimist (some minor findings); eelmine lend toimus; enne eelmise lennu toimumist korraldatud lennueelse kontrolli (pre-flight-check) käigus selgus siiski, et lennuki kasutamist ei saa esialgu jätkata, mistõttu kasutas lennuettevõtja algselt ette nähtud ja vigastatud lennuki asemel asenduslennukit, mille väljalend hilines 7 tundi ja 40 minutit?
               
            
                  2.
               
               
                  Kas määruse nr 261/2004 artikli 5 lõiget 3 tuleb tõlgendada nii, et lennuettevõtja poolt võetavate vajalike meetmete hulka kuulub reisijate ümberbroneerimine teisele lennule, millega oleksid reisijad jõudnud oma lõppsihtkohta väiksema hilinemisega, kuigi lennuettevõtja teostas lennu kasutuskõlbmatu lennuki asemel asenduslennukiga, millega jõudsid reisijad lõppsihtkohta pikaajalisema hilinemisega?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).